Segara Sulawesi iku segara sing dunungé ing sisih kulon Samudra Pasifik diwatesi déning Kapuloan Sulu, Segara Sulu, lan Pulo Mindanao, Filipina, ing sisih lor, ing sisih wétan déning ranté Kapuloan Sangihe, ing sisih kidul déning pulo Sulawesi, lan ing sisih kulon déning pulo Kalimantan, Indonésia. Segara iki awangun "basin" gedhé, lan jeroné nganti 6.200 m. Dawané 420 mil (675 km) saka lor mangidul lan 520 mil (837 km) saka wétan mangulon lan wewengkon lumahing banyu 110.000 mil pesagi (280.000 km pesagi). Segara iki nyambung karo Segara Jawa liwat Selat Makassar.